recursal/SuperWikiNEXT-32B huggingface dataset:
**ললিত কুমার দলে** (২৫ মে ১৯২৭ - ১৬ মার্চ ১৯৮৬) একজন ভারতীয় রাজনীতিবিদ এবং আসামের ভারতীয় জাতীয় কংগ্রেস রাজনৈতিক দলের একজন নেতা ছিলেন।

১৯৭২ সালে এবং আবার ১৯৮০ সালে মিশিংদের মধ্যে আসাম প্রদেশ কংগ্রেস কমিটির সভাপতি হিসেবে প্রথম নির্বাচিত হন। তাকে সাধারণত মিশিং সম্প্রদায়ের সবচেয়ে বিশিষ্ট নেতা হিসেবে গণ্য করা হয়। তাঁর জীবদ্দশায় আসামের জনগণের প্রতি তাঁর নিঃস্বার্থ ভক্তি তাঁকে ব্যাপক জনপ্রিয় করে তোলে।

ব্যক্তিগত জীবন
--------------

তার মেয়ে শকুন্তলা গামলিন একজন ১৯৮৪-ব্যাচের অরুণাচল প্রদেশ - গোয়া - মিজোরাম - কেন্দ্রশাসিত অঞ্চল (AGMUT) ক্যাডারের IAS অফিসার। তিনি প্রতিবন্ধী ব্যক্তিদের ক্ষমতায়ন বিভাগ, সরকারের সচিব হিসাবে অবসর গ্রহণ করেন। ভারতের তিনি অরুণাচল প্রদেশের মুখ্য সচিব হিসেবেও কাজ করেছেন। তিনি উত্তর-পূর্ব থেকে প্রথম মহিলা আইএএস যিনি কেন্দ্রীয় মন্ত্রকের সচিব স্তরের পদে পৌঁছেছেন। তিনি আসামের মিশিং উপজাতির প্রথম মহিলা আইএএস অফিসার। শকুন্তলা গ্যামলিন ছিলেন অরুণাচল প্রদেশের প্রাক্তন মুখ্যমন্ত্রী, জারবোম গ্যামলিনের স্ত্রী যিনি সেন্ট স্টিফেন কলেজ, নয়াদিল্লির প্রাক্তন ছাত্র{{cite news |last= |first= |date= |title= |url= |work= |location= |access-date=}}।

তথ্যসূত্র
---------

1. ↑  "Gamlin held in 'high esteem'"। *The Indian Express*। ১৯ মে ২০১৫। সংগ্রহের তারিখ ৩০ মে ২০১৫।
2. ↑  "Shakuntala Gamlin at the heart of Kejriwal-Jung turf war: All you need to know about Delhi's chief secy"। *Firstpost* (ইংরেজি ভাষায়)। ২০১৫-০৫-১৮। সংগ্রহের তারিখ ২০১৭-১০-২৮।
**নীলকমল পুরী** (জন্ম ১৪ ফেব্রুয়ারি ১৯৫৬) একজন ভারতীয় লেখক, কলামিস্ট এবং একজন কলেজ শিক্ষক।  তিনি পাঞ্জাবের লুধিয়ানায় জন্মগ্রহণ করেন, তিনি পাতিয়ালা রাজ্যে বেড়ে ওঠেন, যেখানে তিনি যদবীন্দ্র পাবলিক স্কুল থেকে তার পড়াশোনা করেন। বিদ্যালয়ে ভর্তি হওয়া প্রথম ৩০ জন মেয়ের মধ্যে তিনি ছিলেন, তার আগে বিদ্যালয়টি শুধুমাত্র ছেলেদের ছিল। ১৯৭৯ সাল থেকে, তিনি পাতিয়ালা এবং চণ্ডীগড়ের বিভিন্ন কলেজে ইংরেজি সাহিত্যের প্রভাষক হিসেবে কাজ করেছেন। তিনি বর্তমানে গভর্নমেন্ট কলেজ ফর গার্লস, চণ্ডীগড়ে সাহিত্য ও মিডিয়া স্টাডিজ পড়াচ্ছেন।[][  ]

বই
--

নীলকমল পুরী দুটি উপন্যাস লিখেছেন, পেঙ্গুইন ইন্ডিয়া থেকে প্রকাশিত *দ্য পাতিয়ালা কোয়ার্টেট*  এবং রূপা পাবলিকেশন্স দ্বারা প্রকাশিত *রিমেমবার টু ফরগেট* ।  প্রখ্যাত লেখক খুশবন্ত সিং *দ্য পাতিয়ালা কোয়ার্টেটকে* একজন পাঞ্জাবির লেখা ইংরেজি কথাসাহিত্যের সেরা কাজ হিসেবে বর্ণনা করেছেন।  তিনি যে শহরে জন্মগ্রহণ করেছিলেন এবং যে শহরে তিনি বড় হয়েছেন সেখানে এই গল্পগুলোর পরে, নীলকমল পুরী *থেকা টেইলস* নামে একটি ছোট গল্পের সংকলনে কাজ করছেন।

তথ্যসূত্র
---------

1. ↑  "Neel Kamal Puri"। Penguin Books India। সংগ্রহের তারিখ ২০১৩-১২-০৩।
2. ↑  "Patiala Quartet"। Penguin Books India। ২০০৬-০১-০১। সংগ্রহের তারিখ ২০১৩-১২-০৩।
3. ↑  "Neel Kamal Puri"। Rupa Publications। ১৬ আগস্ট ২০১৩ তারিখে মূল থেকে আর্কাইভ করা। সংগ্রহের তারিখ ২০১৩-১২-০৩।
4. ↑  "The Tribune - Magazine section - Saturday Extra"। Tribuneindia.com। ২০০৬-০১-১৪। সংগ্রহের তারিখ ২০১৩-১২-০৩।
5. ↑  "Punjab's victory over history : Simply Punjabi - India Today"। Indiatoday.intoday.in। ২০১৩-০২-২১। সংগ্রহের তারিখ ২০১৩-১২-০৩।

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* জার্মানি
* মার্কিন যুক্তরাষ্ট্র

 |
| অন্যান্য | 
* সুডক (ফ্রান্স)
	+ ১

 |
**প্রশান্ত বোস** (ইংরেজি: Prashant Bose) ওরফে কিষন ওরফে কিষান'দা ভারতের মাওবাদী নেতৃবৃন্দের অন্যতম। তিনি ভারতের কমিউনিস্ট পার্টি (মাওবাদী) দলের প্রবীনতম পলিটব্যুরো সদস্য। তিনি অতীতে নির্ভয় মুখার্জী নামেও পরিচিত হতেন। প্রশান্ত বোস দলের অন্যতম তাত্ত্বিক নেতা, তার আসল বাড়ি কলকাতার যাদবপুরে এমনটা জানা যায়।

নেতৃত্ব
-------

ভারতের কমিউনিস্ট পার্টি (মার্ক্সবাদী -লেনিনবাদী) (জনযুদ্ধ) ও ভারতীয় মাওবাদী কমিউনিস্ট কেন্দ্র সংযুক্ত হয়ে মাওবাদী পার্টি গঠিত হওয়ার পূর্বে তিনি ছিলেন মাওবাদী কমিউনিস্ট কেন্দ্রের প্রধান নেতা। বিহার, ঝাড়খণ্ড রাজ্য ও পূর্ব ভারত অঞ্চলে মাওবাদ প্রসার ও প্রচার কাজের দায়িত্ব ছিল তার ওপর। ২০০৪ সালের সেপ্টেম্বর মাসে পার্টি সংযুক্তির চুক্তিতে জনযুদ্ধ দলের সাধারণ সম্পাদক মুপ্পালা লক্ষ্মণ রাও ওরফে গনপতির সাথে তিনি তার দলের কেন্দ্রীয় কমিটির হয়ে স্বাক্ষর করেন। প্রশান্ত বোসের স্ত্রী শিলা মারান্ডি নিজেও একজন সিপিআই (মাওবাদী) দলের কেন্দ্রীয় কমিটির নেত্রী। শিলা ২০০৬ সালে গ্রেপ্তার হন ও পরে মুক্তি পেয়ে পূনরায় মাওবাদী দলের কাজে যুক্ত হন। বর্তমানে প্রশান্ত বোসের বয়স আনুমানিক ৭৪ এবং তিনি ভারতের কমিউনিস্ট পার্টি (মাওবাদী)র ইস্টার্ন রিজিওনাল ব্যুরোর প্রধান। তার মাথার ওপর ছত্তিসগড় ও মহারাষ্ট্র রাজ্য সরকার উভয়েই ৫০ লক্ষ এবং ঝাড়খণ্ড সরকার ২৫ লক্ষ টাকার পুরস্কার ঘোষণা করেছে। প্রশান্ত বোস ২০২১ সালের নভেম্বর মাসে ঝাড়খণ্ড পুলিশের হাতে সস্ত্রীক ধরা পড়েন।

তথ্যসূত্র
---------

1. 1 2  "Fresh photos of Maoist No. 2"। *indianexpress.com*। ২৯ নভেম্বর ২০১২। সংগ্রহের তারিখ ৮ জুন ২০১৭।
2. ↑  "গ্রেফতার মাওবাদী শীর্ষ নেতা প্রশান্ত বসু ওরফে কিষাণদা"। *Zee24Ghanta.com*। ২০২১-১১-১২। সংগ্রহের তারিখ ২০২১-১২-১৮।
3. ↑  Volume 9, No. 5 (৯ আগস্ট ২০১০)। "SOUTH ASIA INTELLIGENCE REVIEW Weekly Assessments & Briefings"। সংগ্রহের তারিখ ৮ জুন ২০১৭।
4. ↑  "Rs 1 crore reward on four top Maoist leaders in Jharkhand"। *hindustantimes.com*। সংগ্রহের তারিখ ৮ জুন ২০১৭।
5. ↑  সংস্থা, সংবাদ। "Maoist Leader Arrested: ঝাড়খণ্ড পুলিশের হাতে গ্রেফতার শীর্ষ মাওবাদী নেতা কিসানদা, ধৃত তাঁর স্ত্রী শীলাও"। *www.anandabazar.com*। সংগ্রহের তারিখ ২০২১-১২-১৮।
6. ↑  "মাথার দাম ছিল ২ কোটি, গ্রেপ্তার 'ওয়ান্টেড' মাওবাদী নেতা প্রশান্ত বসু"। *sangbadpratidin* (ইংরেজি ভাষায়)। সংগ্রহের তারিখ ২০২১-১২-১৮।
**ঘাটশিলা** (ইংরেজি: **Ghatshila** বা **Ghatsila**), হচ্ছে ভারতের ঝাড়খণ্ড রাজ্যের পূর্ব সিংভূম জেলার একটি শহর। এই শহরটি সুবর্ণরেখা নদীর তীরে এবং এটি বনভূমি এলাকায় অবস্থিত। এখানে একটি রেলওয়ে স্টেশন আছে যেটি দক্ষিণ-পূর্ব রেলপথের অন্তর্ভুক্ত। ঘাটশিলা অতীতে ধলভূম রাজ্যের সদরদপ্তর ছিলো। এখানে তামার খনিটি বহু পুরোনো।

জনসংখ্যা
--------

২০১১ সনের আদমশুমারি অনুসারে ঘাটশিলার জনসংখ্যা ৩৭,৮৫০ জন; এদের মধ্যে পুরুষ ৫৩% এবং নারী ৪৭%। ঘাটশিলার গড় স্বাক্ষরতার হার ৭৩%; যা জাতীয় গড় ৫৯.৫% থেকে বেশি। এখানকার পুরুষদের স্বাক্ষরতার হার ৭৯% এবং নারীদের স্বাক্ষরতার হার ৬৫%। ঘাটশিলায় ৬ বছর বয়সী শিশুর হার ১১%।

সুবর্ণরেখা নদী, ঘাটশিলা

পর্যটন
------

রংকিনী দেবী মন্দির, ঘাটশিলা
ঘাটশিলা ঝাড়খণ্ডের একটি গুরুত্বপূর্ণ পর্যটন কেন্দ্র হিসেবে খ্যাত। সুবর্ণরেখা নদীর তীরে বিচ্ছিন্ন পাহাড় ও অরণ্য পরিবৃত এই শহরটির পরিবেশ মনোরম। অতীতে আবহাওয়া বদল করতে বাঙালিরা ঘাটশিলা আসতেন। ঝাড়খণ্ডে অবস্থিত হলেও স্থানীয় অধিবাসীদের বৃহৎ অংশ বাংলা ভাষাভাষী। ভীষণা দেবী রংকিনীর মন্দির, সুবর্ণরেখা নদী, ফুলডুংরি, গালুডি, কথাসাহিত্যিক বিভূতিভূষণ বন্দ্যোপাধ্যায়ের স্মৃতিবিজড়িত বাড়ি, বুরুডি লেক এবং তামার খনি ঘাটশিলার দ্রষ্টব্য স্থান।

যোগাযোগ
-------

ঘাটশিলা রেলওয়ে স্টেশন
হাওড়া মুম্বাই রেলপথের ওপর, খড়গপুর- টাটানগর বিভাগে ঘাটশিলা একটি গুরুত্বপূর্ণ রেলওয়ে স্টেশন। ঘাটশিলা, রেল ও বাসযোগে ঝাড়খণ্ড রাজ্যের অন্যান্য শহরের সাথে যুক্ত। নিকটবর্তী বৃহৎ শহর ও শিল্পাঞ্চল হল জামশেদপুর। ঘাটশিলা রেলওয়ে স্টেশন দিয়ে দৈনিক একাধিক এক্সপ্রেস ও লোকাল ট্রেন যাতায়াত করে থাকে।

তথ্যসূত্র
---------

1. ↑  "Census of India 2001: Data from the 2001 Census, including cities, villages and towns (Provisional)"। Census Commission of India। ২০০৪-০৬-১৬ তারিখে মূল থেকে আর্কাইভ করা। সংগ্রহের তারিখ ২০০৮-১১-০১।
2. ↑  ইচ্ছে ডানা (৩০ ২ অক্টোবর ০১৫)। "হাজারিবাগ টাটানগর ঘাটশিলা"। আনন্দবাজার পত্রিকা। ১১ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ১২.০২.১৭।  এখানে তারিখের মান পরীক্ষা করুন: `|তারিখ=, |সংগ্রহের-তারিখ=` (সাহায্য)
**শক্তিরঞ্জন বসু** (ইংরেজি: Shaktiranjan Basu) (৩ মার্চ, ১৯০৮ — ১৮ ডিসেম্বর, ১৯৮৪) ভারতের স্বাধীনতা আন্দোলনের  কর্মী ও সমাজসেবী। লবণ সত্যাগ্রহ,  আইন অমান্য আন্দোলন, ভারত ছাড়ো আন্দোলনে যুক্ত থেকে সেবামূলক ও গঠনমূলক কাজে লিপ্ত থেকেছেন আমৃত্যু।

জন্ম ও প্রারম্ভিক জীবন
----------------------

শক্তিরঞ্জন বসুর জন্ম বৃটিশ ভারতের অধুনা বাংলাদেশের বরিশাল জেলার হবিবপুরে। পিতা নিশিকান্ত বসু। তার স্কুলের ছাত্রজীবন কাটে বরিশালের ঐতিহ্যবাহী  ব্রজমোহন বিদ্যালয়ে। এরপর কলকাতার একাধিক শিক্ষা প্রতিষ্ঠানে। ছাত্রাবস্থাতেই তিনি নিজের গ্রামে সমাজসেবামূলক নানা কাজে নেতৃত্ব দিতেন। ১৯২৮ খ্রিস্টাব্দে তিনি নিখিল বঙ্গ ছাত্র সমিতির (এ বি এস এ)-র অন্যতম প্রতিষ্ঠাতা-সদস্য ছিলেন।

বিভিন্ন আন্দোলনে ও সমাজসেবামূলক ক্রিয়াকলাপ
-------------------------------------------

১৯৩০ খ্রিস্টাব্দে শক্তিরঞ্জন বরিশালে লবণ সত্যাগ্রহে সক্রিয় ভূমিকা নেন। ১৯৩১ খ্রিস্টাব্দে  ছাত্রাবস্থায় সমিতি আয়োজিত রবীন্দ্রজয়ন্তী অনুষ্ঠানে তার কর্মদক্ষতা উল্লেখযোগ্য। ১৯৩২ খ্রিস্টাব্দে  আইন অমান্য আন্দোলনে অংশগ্রহণ করায় কয়েক মাস কারারুদ্ধ থাকেন। ১৯৩৪ খ্রিস্টাব্দে কংগ্রেস সোশ্যালিস্ট পার্টি গঠিত হলে তিনি হন এর প্রতিষ্ঠাতা-সদস্য। এ সময় তিনি সেবামূলক ও গঠনমূলক কাজে ভারতের বিভিন্ন স্থানে বিশেষ করে গ্রামে-গঞ্জে ঘুরে বেড়ান। পরে ১৯৩৯ খ্রিস্টাব্দে  রবীন্দ্রনাথ ঠাকুরের উৎসাহে বিশ্বভারতীর পল্লীসংগঠন বিভাগের দায়িত্ব নেন। আবার ১৯৪২ খ্রিস্টাব্দের  ' ভারত ছাড়ো আন্দোলনে  যোগ দিয়ে কারারুদ্ধ হন। স্বাধীনোত্তর যুগেও তিনি তার ক্রিয়াকলাপ অব্যাহত রেখেছেন।  বিধানচন্দ্র রায়ের মুখ্যমন্ত্রীত্বকালে খাদ্য আন্দোলনে যোগ দেওয়ার কারণে শেষবারের মত কয়েক দিন কারাবাস ভোগ করেন। কংগ্রেস সোশ্যালিস্ট পার্টির পত্রিকা "কৃষক" -এর ম্যানেজার হিসাবে পরিচালনার দায়িত্ব পালন করেন। বেঙ্গল-অসম রেল কর্মচারী অ্যাসোসিয়েশন তিনি সহকারী সম্পাদক ছিলেন। ১৯৪৯ খ্রিস্টাব্দে গঠিত "গান্ধী স্মারকনিধি" র সহ-সম্পাদক দায়িত্বে তিনি ১৯৫২ খ্রিস্টাব্দ হতে চার বছর দিল্লিতে কাটান। ১৯৫৬ খ্রিস্টাব্দে পশ্চিমবঙ্গে এই সংস্থার শাখা গঠিত হলে তার সম্পাদক হন এবং ১৯৭১ খ্রিস্টাব্দ হতে আমৃত্যু তিনি এর সভাপতি ছিলেন। 'হরিজন সেবক সংঘ' পশ্চিমবঙ্গ শাখার সভাপতি ছিলেন তিনি।

জীবনাবসান
---------

১৯৮৪ খ্রিস্টাব্দের ১৮ ই ডিসেম্বর তিনি পরলোক গমন করেন। বিশিষ্ট সমাজসেবী ডা. উমা বসু তার স্ত্রী।

তথ্যসূত্র
---------

1. ↑  সুবোধচন্দ্র সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট  ২০১৬, পৃষ্ঠা ৬৯০ আইএসবিএন ৯৭৮-৮১-৭৯৫৫-১৩৫-৬
মাহমুদুল হক নামের অন্যান্য ব্যক্তির জন্য মাহমুদুল হক (দ্ব্যর্থতা নিরসন) দেখুন।

**মাহমুদুল হক** (১৯৪৫ - ২০২২) একজন বাংলাদেশী চিত্রশিল্পী। তিনি ঢাকা বিশ্ববিদ্যালয়ের চারুকলা অনুষদের ছাপচিত্র বিভাগের অবসরপ্রাপ্ত অধ্যাপক। জাতীয় জাদুঘরের মহাপরিচালক হিসেবেও দায়িত্ব পালন করেন তিনি। ২০১৯ সালে তিনি জাপানের সর্বোচ্চ বেসামরিক পুরস্কার, ‘অর্ডার অব দ্য রাইজিং সান’ লাভ করেন।

জন্ম
----

তিনি ১৯৪৫ সালে বাগেরহাট জেলার রামপাল উপজেলার শ্রীফলতলা গ্রামে জন্মগ্রহণ করেন।

শিক্ষাজীবন
----------

মাহমুদুল হক তৎকালীন সরকারি চারু ও কারুকলা কলেজ (বর্তমানে ঢাকা বিশ্ববিদ্যালয়ের চারুকলা অনুষদ) থেকে ১৯৬৮ সালে বিএফএ ডিগ্রি এবং জাপানের সুকুবা বিশ্ববিদ্যালয় থেকে ১৯৮৪ সালে এমএফএ ডিগ্রি অর্জন করেন। জাপান থেকে ছাপচিত্রের উপর দুই বছরের উচ্চতর প্রশিক্ষণও লাভ করেন তিনি।

কর্মজীবন
--------

তিনি ১৯৬৯ সালে ঢাকা বিশ্ববিদ্যালয়ের চারুকলা ইনস্টিটিউটে (বর্তমানে চারুকলা অনুষদ) শিক্ষক হিসেবে যোগ দেন এবং এরই ধারাবাহিকতায় ২০১০ সালে অধ্যাপক হিসেবে অবসর গ্রহণ করেন। কর্মজীবনে তিনি ছাপচিত্র বিভাগের প্রধান, চারুকলা ইনস্টিটিউটের পরিচালক (১৯৯৮), জাতীয় জাদুঘরের মহাপরিচালক (২০০৪)-সহ বিভিন্ন গুরুত্বপূর্ণ দায়িত্ব পালন করেন।

শিল্পকর্ম
---------

দেশে ও বিদেশে মাহমুদুল হকের শিল্পকর্মের ৩৯টি একক এবং বহু যৌথ প্রদর্শনী অনুষ্ঠিত হয়েছে। বাংলাদেশ জাতীয় জাদুঘর এবং জাতীয় চিত্রশালাসহ দেশ-বিদেশের বহু প্রতিষ্ঠান ও সংগ্রাহক কর্তৃক তার শিল্পকর্ম সংগৃহীত হয়েছে।

পুরস্কার ও সম্মাননা
-------------------

শিল্পকর্মে অবদানের জন্য মাহমুদুল হক বহু পুরস্কার ও সম্মাননায় ভূষিত হয়েছেন। এর মধ্যে রয়েছে,

* জাপানের সুচিউরা সিটি শ্রেষ্ঠ চিত্রকলা পুরস্কার-১৯৮২
* কুয়েত আন্তর্জাতিক দ্বিবার্ষিক প্রদর্শনীতে দ্বিতীয় পুরস্কার
* এস এম সুলতান ফাউন্ডেশন কর্তৃক প্রদত্ত 'সুলতান পদক'
* ১০ম জাতীয় শিল্পকলা প্রদর্শনীতে 'বাংলাদেশ শিল্পকলা একাডেমি পুরস্কার'-১৯৯২
* এশীয় দ্বিবার্ষিক চারুকলা প্রদর্শনীতে সম্মানসূচক পুরস্কার-১৯৯৩, ১৯৯৫ ও ১৯৯৭
* জাপানের সর্বোচ্চ বেসামরিক পুরস্কার, ‘অর্ডার অব দ্য রাইজিং সান’-২০১৯

মৃত্যু
------

মাহমুদুল হক করোনায় আক্রান্ত হয়ে চিকিৎসাধীন অবস্থায় ২০২২ সালে ১১ জানুয়ারি ঢাকায় মৃত্যুবরণ করেন।

তথ্যসূত্র
---------

1. 1 2  "করোনায় মারা গেলেন চিত্রশিল্পী মাহমুদুল হক"। *প্রথম আলো*। ১১ জানুয়ারি ২০২২। সংগ্রহের তারিখ ১২ জানুয়ারি ২০২২।
2. ↑  "এবার করোনায় মারা গেলেন চিত্রশিল্পী মাহমুদুল হক"। *কালের কণ্ঠ*। ১১ জানুয়ারি ২০২২। সংগ্রহের তারিখ ১২ জানুয়ারি ২০২২।
3. 1 2  "করোনায় আক্রান্ত শিল্পী মাহমুদুল হকের মৃত্যু"। *সমকাল*। ১১ জানুয়ারি ২০২২। সংগ্রহের তারিখ ১২ জানুয়ারি ২০২২।
4. ↑  "করোনায় চিত্রশিল্পী মাহমুদুল হকের মৃত্যু"। *বাংলাদেশ প্রতিদিন*। ১২ জানুয়ারি ২০২২। সংগ্রহের তারিখ ১২ জানুয়ারি ২০২২।
5. 1 2  "বাগেরহাটে চিরনিদ্রায় শায়িত শিল্পী মাহমুদুল হক"। *ভোরের কাগজ*। ১২ জানুয়ারি ২০২২। সংগ্রহের তারিখ ১২ জানুয়ারি ২০২২।
6. ↑  "করোনায় মারা গেলেন ঢাবির সাবেক অধ্যাপক মাহমুদুল হক"। *ঢাকা টাইমস*। ১২ জানুয়ারি ২০২২। সংগ্রহের তারিখ ১২ জানুয়ারি ২০২২।
হ্রদ
**হ্রদ** হল একটি প্রাকৃতিকভাবে সৃষ্ট, অপেক্ষাকৃত বড় জলের অংশ যা শুষ্ক ভূমি দ্বারা বেষ্টিত একটি অববাহিকায় স্থানান্তরিত হয়। একটি হ্রদের সাধারণত আন্তঃপ্রবাহ বা বহিঃপ্রবাহের প্রবাহের তুলনায় একটি ধীর গতিশীল প্রবাহ থাকে যা এটিকে ভরানো বা নিষ্কাশনের জন্য কাজ করে।

হ্রদ ভূ-বেষ্টিত লবণাক্ত বা মিষ্টি স্থির পানির বা জলের বড় আকারের জলাশয়। হ্রদ উপসাগর বা ছোট সাগরের মত কোন মহাসমুদ্রের সাথে সংযুক্ত নয়, তাই এতে জোয়ার ভাটা হয় না। বিভিন্ন ভূ-তাত্ত্বিক কারণে মাটি নিচু হয়ে হ্রদের সৃষ্টি হতে পারে। স্তরীভূত শিলায় ভাঁজের সৃষ্টি হয়ে, অনেক বড় আকারের শিলাস্তর ফাটলের আকারে স্থানচ্যুত হলে, কিংবা ভূমিধ্বসের ফলে পাহাড়ী নদীর গতিপথে প্রতিবন্ধকতার সৃষ্টি হয়ে হ্রদের সৃষ্টি হতে পারে। এছাড়া হিমবাহের মাধ্যমেও অনেক হ্রদ তৈরি হয়। হিমবাহগুলি এদের গতিপথে ভূ-পৃষ্ঠে গভীর খাঁজের সৃষ্টি করে এবং পরবর্তীতে কোন কারণে হিমবাহগুলি সরে গেলে এসব স্থানে হ্রদের সৃষ্টি হয়। উত্তর আমেরিকার অনেক হ্রদ এভাবেই তৈরি হয়েছে।

সরাসরি বৃষ্টিপাত ও হ্রদে পতিত হওয়া নদী বা জলধারা হ্রদে পানির বা জলের সরবরাহ করে। বৃহত্তর ভৌগোলিক কালের প্রেক্ষাপটে হ্রদগুলি গঠিত হয়েছে, অদৃশ্য হয়েছে ও আবার গঠিত হয়েছে। ঊষর জলবায়ু অঞ্চলে হ্রদ শুকিয়ে বদ্ধ জলাভূমিতে পরিণত হয়। স্বল্প-বৃষ্টিপ্রবণ অঞ্চলে ঋতুভদে হ্রদগুলি পানিতে ভরাট হয় ও আবার বহুদিনের জন্য শুকিয়ে যায়।

যেসমস্ত হ্রদে বাষ্পীভবন হার বেশি ও পানি বা জল উপচে পড়ার প্রবণতা কম, সেগুলিতে পানিতে দ্রবীভূত উপাদানগুলির ঘনত্ব বেড়ে যায় এবং এদের মধ্যে প্রধান উপাদানের প্রকৃতির উপর ভিত্তি করে অনেক সময় হ্রদের শ্রেণিবিভাগ করা হয়। যেমন লবণ হ্রদগুলির মূল দ্রব হচ্ছে সাধারণ লবণ, তিক্ত হ্রদগুলির মূল দ্রব হচ্ছে বিভিন্ন সালফেট; ক্ষারীয় হ্রদগুলিতে কার্বনেট; বোরাক্স হ্রদে বোরেট, ইত্যাদি।

সমুদ্র সমতল থেকে যেকোন উচ্চতাতেই হ্রদ গঠিত হতে পারে। সারা বিশ্বের হ্রদগুলি বিভিন্ন উচ্চতায় অবস্থিত।

বিশ্বের প্রায় অর্ধেক হ্রদ কানাডাতে অবস্থিত। উচ্চ অক্ষাংশের অঞ্চলে, বিশেষত পার্বত্য অঞ্চলে, যেখানে হিমবাহের ক্রিয়ার সম্ভাবনা আছে, সেখানে প্রচুর হ্রদ দেখা যায়।

অনেক হ্রদ মাছ ও খনিজ পদার্থের উৎস হিসেবে, অবকাশ কেন্দ্র হিসেবে ও অন্যান্য দিক থেকে বাণিজ্যিকভাবে গুরুত্বপূর্ণ। 
কাস্পিয়ান সাগর, সুপিরিয়র হ্রদ ও ভিক্টোরিয়া হ্রদ বিশ্বের বৃহত্তম তিনটি হ্রদ। এদের মধ্যে কাস্পিয়ান সাগর সবচেয়ে বড় ও এর আয়তন ৩,৭০,৯৯৮ বর্গ কিলোমিটার। মৃত সাগর বিশ্বের নিম্নতম হ্রদ; এটি সমুদ্র তলদেশের ৪০৮ মিটার নিচে অবস্থিত। বৈকাল হ্রদ বিশ্বের গভীরতম মিষ্টি পানির হ্রদ; এটি সর্বোচ্চ ১৬৩৭ মিটার পর্যন্ত গভীর।

হ্রদের ধরনসমূহ
--------------

হ্রদকে প্রধানত তিন ভাগে ভাগ করা যায়। যথাঃ

১. **অলিগোট্রাফিক হ্রদ**

২. **ইউট্রাফিক হ্রদ**

৩. **ডিসট্রাফিক হ্রদ**

আরও দেখুন
---------

* আয়তন অনুযায়ী হ্রদসমূহের তালিকা

তথ্যসূত্র
---------

1. ↑  "Lake"। Encyclopaedia Britannica। ১৮ মে ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Purcell, Adam। "Lakes"। *Basic Biology*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**ফোলিয়োজ লাইকেন** বিষমপৃষ্ঠ পাতার মত দেখতে এক ধরনের লাইকেন। অর্থাৎ এতে শৈবাল ও ছত্রাক একত্রে মিথোজীবীরূপে অবস্থান করে। এই মিথোজীবীতাকে আংশিক পরজীবীতাও বলা হয়ে থাকে।

নামের অর্থ
----------

"ফোলিয়োজ" ল্যাটিন শব্দ "foliōsus" থেকে, যার উৎপত্তি "folium" থেকে যার অর্থ "পাতা"। পাতার মত গঠনের কারণেই এর এরূপ নামকরণ করা হয়েছে।

গঠন
---

ফোলিয়োজ লাইকেনের কিনারা খাঁজকাটা, প্রশস্ত, চ্যাপ্টা ও আন্দোলিত হয়। এই লাইকেনের ঊর্ধ্ব ও নিম্ন কর্টেক্স উভয়ই রয়েছে। এদের নিম্নতলে রাইজয়েড সদৃশ রাইজাইন থাকে। এই রাইজাইনের মাধ্যমে এরা এদের পোষকের বা ধারকের সাথে যুক্ত থাকে। শৈবাল স্তরটি স্যান্ডউইচের মত থাকে শৈবাল স্তরটির উপরে ও নিচে ছত্রাক স্তর বিদ্যমান থাকে। অনেকটা বৃত্তাকারভাবে বৃদ্ধিপ্রাপ্ত হয়। এই ধরনের লাইকেনের ঊর্ধ্বত্বক ও নিম্নত্বক ভিন্ন হয়ে থাকে।

শ্রেণিবিভাগের ভিত্তি
--------------------

লাইকেনকে বিভিন্নভাবে শ্রেণিবিভাগ করা যায়। এক্ষেত্রে গঠনগত পার্থক্যের ভিত্তিতে শ্রেণিবিভাগ করা হয়েছে। দেহের বৃদ্ধি পাওয়ার ধরন, দেহের বাহ্যিক গঠন এবং অবলম্বনের সাথে আটকে থাকার ধরন দেখে লাইকেন থ্যালাসকে তিনভাগে ভাগ করা হয়ে থাকে। যেমনঃ **ফোলিয়োজ লাইকেন**, ক্রাসটোজ লাইকেন ও ফ্রুটিকোজ লাইকেন।

তুলনা
-----

ফোলিয়োজ লাইকেনের ঊর্ধ্ব ও নিম্ন কর্টেক্স উভয়ই রয়েছে। কিন্তু ক্রাসটোজ লাইকেনে শুধু ঊর্ধ্ব কর্টেক্স রয়েছে এবং এটি এর ধারকের উপর আস্তরণের (ক্রাস্ট) মত জন্মায়। স্ক্যামুলোস ক্রাস্টোজ লাইকেন কিনারের দিকে এর ধারকের সাথে যুক্ত থাকে না বলে ফোলিয়োজ লাইকেনের মত পাতা আকৃতির গঠন ধারণ করে। কিন্তু এর পাতা আকৃতির গঠনে কোন নিম্নকর্টেক্স নেই। ফ্রুটিকোজ লাইকেনে শাখা-প্রশাখার মত গঠন রয়েছে এবং এগুলো চ্যাপ্টা হলে পাতার মত আকৃতি ধারণ করে কিন্তু এই লাইকেনে একক কর্টেক্স রয়েছে অর্থাৎ এর কর্টেক্সকে দুই বা ততোধিক ভাগে ভাগ করা যায় না। অপরদিকে ফোলিয়োজ লাইকেনের কর্টেক্সকে ঊর্ধ্ব ও নিম্ন কর্টেক্সে ভাগ করা যায়।

ছবিঘর
-----

* 
* 
* 
* 
*

তথ্যসূত্র
---------

1. ↑

* Lichens in Yellowstone Park, Sharon Eversman, Plan Your Visit, National Parks Service,   ওয়েব্যাক মেশিনে আর্কাইভকৃত ১১ জুন ২০১৪ তারিখে
* জীববিজ্ঞান প্রথম পত্র- গাযী আজমল, সফিউর রাহমান।
* জীববিজ্ঞান প্রথম পত্র- ড. মোহাম্মদ আবুল হাসান।
*
**জাফরনগর অপর্ণা চরণ উচ্চ বিদ্যালয়** চট্টগ্রাম জেলার সীতাকুন্ডের একটি প্রাচীন বিদ্যালয়।  এটি ১৯১৪ সালে প্রতিষ্ঠিত হয়। বর্তমানে বিদ্যালয়টিতে প্রায় ১৪০০ জন ছাত্র-ছাত্রী অধ্যায়ন করছে।

অবস্থান
-------

বিদ্যালয়টি চট্টগ্রাম জেলার সীতাকুন্ড উপজেলায় অবস্থিত। যা চট্টগ্রাম শহর থেকে প্রায় ৩০ কি.মি এবং সীতাকুন্ড থানা থেকে প্রায় ৪ কি.মি দূরে মনোরম গ্রামীণ পরিবেশে অবস্থিত।
এর ডাকঘর-জাফরনগর। ইউনিয়ন- ১ নং সৈয়দপুর ইউনিয়ন পরিষদ।

বিদ্যালয়ের অবকাঠামো
--------------------

সম্পূর্ণ বিদ্যালয়টি দ্বিতল বিশিষ্ট। এছাড়াও সেসিপের অর্থায়নে নতুন একটি তিন তলা বিল্ডিং এর কাজ সম্প্রতি সমাপ্ত হলো। শীঘ্রই এই ভবণে পাঠদান কার্যক্রম শুরু হবে।
বিদ্যালয়ের সামনে একটি বিশাল মাঠ রয়েছে এবং এর পিছন দিকে একটি বিশাল পুকুর রয়েছে। শিক্ষক ও ছাত্রদের নামাজ আদায়ের জন্য পুকুর সংলগ্নে একটি ইবাদতখানা রয়েছে।
এছাড়াও আছে প্রধান শিক্ষকের অফিস,সহঃপ্রধান শিক্ষক অফিস, সহঃশিক্ষক-শিক্ষিকা অফিস,বিজ্ঞানাগার,ভোকেশনাল ল্যাব,লাইব্রেরী, বিতর্ক ক্লাব, ক্যান্টিন ইত্যাদি।

তথ্য
----

* অনুষদ-সাধারণ শাখা।
* ভোকেশনাল(জেনারেল ইলেক্ট্রিক্যাল ওয়ার্কস, জেনারেল মেকানিক্স)শাখা।

**শিক্ষক-শিক্ষিকা**
১. প্রধান-শিক্ষক-জনাব শ্যামল কুমার রায়।
২. সহঃপ্রধান-শিক্ষক-জনাব মৃদুল কান্তি দাস।
৩. জনাব।মৈত্রী বড়ুয়া।
৪. জনাব বিভাস চক্রবর্তী।
৫. জনাব শিপ্রা রানি দে।
৬. জনাব এ আর এম জামশেদ উদ্দীন।
৭. জনাব মোঃ মাঈন উদ্দীন।
৮. জনাব শীমুল দাস।
৯. জনাব গোপাল গান্ধিক(অবসরপ্রাপ্ত)
১০.জনাব সুমন ভৌমিক।
১১.জনাব দেলোয়ার হোসেন।
১২.জনাব আকতারুজ্জামান।
১৩.জনাব কে,এম ছমিউদ্দিন। 
১৪.জনাব মুহাম্মদ জাহেদ হোসাইন।
১৫.জনাব মঞ্জুর হোসেন।
১৬.জনাব আছমা বেগম।

কৃতি ব্যক্তি
------------

১. অধ্যাপক নাজির আহমেদ। 
বঙ্গবন্ধু শেখ মুজিবুর রহমান অধ্যাপক নাজির আহমেদের প্রিয় ছাত্র ছিলেন। অধ্যাপক নাজির আহমেদ এই বিদ্যালয়ের ১ম ব্যাচের ছাত্র ছিলেন।

তথ্যসূত্র
---------

1. ↑
**মোহাম্মদ সালার খান** (২ মার্চ ১৯২৪-২০ সেপ্টেন্বর ২০০২) ছিলেন বাংলাদেশী শিক্ষাবিদ ও উদ্ভিদ শ্রেণিবিন্যাস বিশারদ। তিনি ঢাকা বিশ্ববিদ্যালয়ের উদ্ভিদবিজ্ঞান বিভাগের অধ্যাপক ছিলেন। তিনি দেশী উদ্ভিদের তালিকা প্রণয়নের প্রধান ব্যক্তি ছিলেন। জাতীয় উদ্ভিদ সংগ্রহ ও সংরক্ষণের জাতীয় প্রতিষ্ঠান বাংলাদেশ জাতীয় হার্বেরিয়াম প্রতিষ্ঠায় তিনি ভূমিকা পালন করেন। তিনি বাংলাদেশ বোটানিক্যাল সোসাইটির সভাপতি, বাংলাদেশ ন্যাশনাল বায়োডাইভারসিটি গ্রুপের সভাপতি ও বাংলাদেশ এ্যসোসিয়েশন অব প্ল্যান্ট ট্যাকসনমিস্টের প্রতিষ্ঠাতা সভাপতি ছিলেন।

জন্ম ও প্রাথমিক জীবন
--------------------

মোহাম্মদ সালার খান ২ মার্চ ১৯২৪ সালে তৎকালীন ব্রিটিশ ভারতের অন্ধ্র প্রদেশের কাকিনাদা গ্রামে জন্মগ্রহণ করেন। তিনি ১৯৪৭ সালে আলিগড় মুসলিম বিশ্ববিদ্যালয় থেকে উদ্ভিদবিজ্ঞানে এমএসসি ডিগ্রি অর্জন করেন। ১৯৬২ সালে তিনি যুক্তরাজ্যের এডিনবরা বিশ্ববিদ্যালয় থেকে সপুষ্পক উদ্ভিদের শ্রেণিবিন্যাসের উপর পিএইচডি ডিগ্রি লাভ করেন।

কর্মজীবন
--------

মোহাম্মদ সালার খান ঢাকা বিশ্ববিদ্যালয়ে প্রভাষক হিসেবে ১৯৫০ সালে তৎকালীন জীববিজ্ঞান বিভাগে যোগদান করে উদ্ভিদবিজ্ঞান বিভাগে ১৯৯১ সাল পর্যন্ত বিভিন্ন পদে কর্মরত ছিলেন। তিনি দেশের উদ্ভিদের তালিকা প্রণয়নের প্রধান ব্যক্তি ছিলেন। জাতীয় উদ্ভিদ সংগ্রহ ও সংরক্ষণের জাতীয় প্রতিষ্ঠান বাংলাদেশ জাতীয় হার্বেরিয়াম প্রতিষ্ঠায় তিনি ভূমিকা পালন করেন।

বাংলাদেশের জলজসহ উদ্ভিদরাজির ওপর লাল তথ্য পুস্তক, উদ্ভিদতত্ত্ব, ভেষজ ও বিষাক্ত উদ্ভিদ গবেষণা, জমির আগাছা ও উদ্ভিদ বিষয়ক বিভিন্ন বিষয়ের উপর বহু প্রবন্ধ রচনা করেন। তিনি ১৫০টিরও বেশি গবেষণামূলক প্রবন্ধ রচনা করেন।

তিনি ১৯৯৩ থেকে ১৯৯৪ সাল পর্যন্ত বাংলাদেশ বোটানিক্যাল সোসাইটির সভাপতি, ১৯৯৭ থেকে ২০ সেপ্টেন্বর ২০০২ সাল পর্যন্ত বাংলাদেশ ন্যাশনাল বায়োডাইভারসিটি গ্রুপের সভাপতি ও ১৯৯২ থেকে ২০ সেপ্টেন্বর ২০০২ সাল পর্যন্ত বাংলাদেশ এ্যসোসিয়েশন অব প্ল্যান্ট ট্যাকসনমিস্টের প্রতিষ্ঠাতা সভাপতি ছিলেন।

পুরস্কার ও সম্মাননা
-------------------

* অনারারি ফেলো- ২০২০, বাংলাদেশ বোটানিক্যাল সোসাইটি।

মৃত্যু
------

মোহাম্মদ সালার খান ২০ সেপ্টেন্বর ২০০২ সালে ঢাকায় মৃত্যুবরণ করেন।

তথ্যসূত্র
---------

1. 1 2 3 4 5 6  "খান, মোহাম্মদ সালার"। *বাংলাপিডিয়া*। ১৩ মে ২০১৪। ১০ ডিসেম্বর ২০২১ তারিখে মূল থেকে আর্কাইভ করা। সংগ্রহের তারিখ ১০ ডিসেম্বর ২০২১।
2. ↑  "বাংলাদেশ থেকে চারটি নতুন উদ্ভিদ পেল বিশ্ব"। *দৈনিক প্রথম আলো*। ২০ নভেম্বর ২০২০। ১০ ডিসেম্বর ২০২১ তারিখে মূল থেকে আর্কাইভ করা। সংগ্রহের তারিখ ১০ ডিসেম্বর ২০২১।
3. ↑  *ফ্লোরা অব বাংলাদেশ*। বাংলাদেশ: এশিয়াটিক সোসাইটি অব বাংলাদেশ। পৃষ্ঠা ১৩ ভলিউম।

বহিঃসংযোগ
---------

* বাংলাপিডিয়ায় মোহাম্মদ সালার খান
**ভ্লাদিমির পিটার কোপেন** (রুশ: Влади́мир Петро́вич Кёппен, *ভ্লাদিমির পেত্রোভিচ কিওপেন*; ৭ অক্টোবর ১৮৪৬ – ২২ জুন ১৯৪০) ছিলেন একজন রুশ-জার্মান ভূগোলবিদ, আবহাওয়াবিদ, জলবায়ুবিদ এবং উদ্ভিদ বিজ্ঞানী। সেন্ট পিটার্সবার্গে পড়াশোনা শেষ করে তিনি তার কর্মজীবনের অধিকাংশ সময় জার্মানি এবং অষ্ট্রিয়ায় অতিবাহিত করেন। বিজ্ঞানে তার উল্ল্যেখযোগ্য অবদান হলো জলবায়ুর শ্রেণিবিভাগ পদ্ধতি প্রণয়ন। তার জলবায়ুর শ্রেণিবিভাগটি কিছুটা পরিমার্জিত রূপে এখনো সাধারণভাবে ব্যবহৃত হয়। বিজ্ঞানের একাধিক শাখায় কোপেনের উল্ল্যেখযোগ্য অবদান রয়েছে।

পটভূমি এবং শিক্ষাজীবন
---------------------

ভ্লাদিমির কোপেন রাশিয়ার সেন্ট পিটার্সবার্গে জন্মগ্রহণ করেন এবং ২০ বছর বয়স পর্যন্ত সেখানেই বসবাস করেন। তিনি অষ্ট্রিয়ার গ্রাজ শহরে মৃত্যুবরণ করেন। কোপেনের পিতামহ পেশায় ছিলেন একজন ডাক্তার। রাশিয়ার স্বাস্থ্যব্যবস্থার উন্নয়নের জন্য জার দ্বিতীয় ক্যাথেরিন যেকজন ডাক্তারকে আমন্ত্রণ জানিয়েছিলেন, তিনি ছিলেন তাদের মধ্যে অন্যতম। পরবর্তীতে কোপেনের দাদা জারের ব্যক্তিগত চিকিৎসক হিসেবে দায়িত্ব পালন করেন। তার পিতা, পিয়ত্তর কোপেন ছিলেন একাধারে বিখ্যাত ভূগোলবিদ এবং প্রাচীন রুশ সংস্কৃতির ইতিহাসবিদ ও নৃতত্ত্ববিদ। এছাড়াও তিনি পশ্চিম ইউরোপের স্লাভিস এবং রুশ বিজ্ঞানীদের মাঝে জ্ঞান বিনিময়ে গুরুত্বপূর্ণ অবদান রাখেন।

কোপেন ক্রিমিয়ার সিমফেরোপোলে তার মাধ্যমিক শিক্ষা জীবন শুরু করেন এবং ১৮৬৪ সালে সেন্ট পিটার্সবার্গে বিশ্ববিদ্যালয়ে উদ্ভিদবিজ্ঞান বিষয়ে অধ্যয়ন শুরু করেন। ১৮৬৭ সালে তিনি হাইডেলবার্গ বিশ্ববিদ্যালয়ে স্থানান্তরিত হন এবং ১৮৭০ সালে লিপজিগ বিশ্ববিদ্যালয়ে উদ্ভিদের বৃদ্ধিতে তাপমাত্রার প্রভাব এই বিষয়ের ওপরে ডক্টরেট গবেষণা ডিফেন্স দেন। 

কোপেন পৃথিবীর জলবায়ুর শ্রেণিবিভাগকে প্রথম প্রকাশ করেন ১৯০১ সালে। কয়েকবার সংশোধনের পর এর চূড়ান্ত সংস্করণ প্রকাশিত হয় ১৯৩৬ সালে। তিনি পাঁচটি প্রধান উদ্ভিজ্জ শ্রেনীর সাথে সম্পর্কিত পাঁচটি প্রধান জলবায়ু অঞ্চল চিহ্নিত করেন:

* ক্রান্তীয় বৃষ্টিবহুল জলবায়ু
* শুষ্ক জলবায়ু
* উষ্ণ তাপমাত্রার বৃষ্টিবহুল জলবায়ু
* তীব্র শীত সম্পন্ন বৃষ্টিবহুল জলবায়ু
* মেরু জলবায়ু

কর্মজীবন এবং অবদান
------------------

কোপেন আধুনিক আবহাওয়াবিদ্যা এবং জলবায়ু বিজ্ঞানের অন্যতম প্রতিষ্ঠাতা। 

 মানচিত্রে কোপেনের বৈশ্বিক জলবায়ুর শ্রেণিবিভাগ

তথ্যসূত্র
---------

1. 1 2 3  "Wladimir Koppen: German climatologist"। *Encyclopædia Britannica Online*। সংগ্রহের তারিখ ১২ মে ২০১৭।

গ্রন্থপঞ্জি
-----------

* Allaby, Michael (2000). *Encyclopedia of Weather and Climate*. New York: Facts On File, Inc. আইএসবিএন ০-৮১৬০-৪০৭১-০.
* Köppen, Wladimir and Wegener, Alfred (1924): The Climates of the Geological Past ' Facsimile of the German original and English translation of 'Die Klimate der Geologischen Vorzeit' Berlin, Stuttgart: Gebr. Borntraeger আইএসবিএন ৯৭৮-৩-৪৪৩-০১০৮৮-১
**সেকুল ইসলাম** (১৯৪৯ - ২০২১) একজন বাংলাদেশী শিক্ষাবিদ। তিনি ঢাকা বিশ্ববিদ্যালয়ের ইলেকট্রিক্যাল এন্ড ইলেকট্রনিক ইঞ্জিনিয়ারিং বিভাগের অবসরপ্রাপ্ত অধ্যাপক এবং অতীশ দীপঙ্কর বিজ্ঞান ও প্রযুক্তি বিশ্ববিদ্যালয়ের সাবেক উপাচার্য।

প্রারম্ভিক জীবন
---------------

সেকুল ইসলাম ১৯৪৯ সালে চাঁদপুরের মতলব দক্ষিণ উপজেলার পশ্চিম বাইশপুর গ্রামে জন্মগ্রহণ করেন।

শিক্ষাজীবন
----------

তিনি ঢাকা বিশ্ববিদ্যালয়ের অ্যাপ্লায়েড ফিজিক্স, ইলেকট্রনিক্স এন্ড কমিউনিকেশন ইঞ্জিনিয়ারিং বিভাগ থেকে স্নাতকোত্তর ডিগ্রি লাভ করেন। ১৯৯৪ সালে তিনি অস্ট্রিয়ার ভিয়েনা ইউনিভার্সিটি অব টেকনোলোজি থেকে পিএইচডি ডিগ্রি অর্জন করেন।

কর্মজীবন
--------

সেকুল ইসলাম ১৯৭৪ সালে ঢাকা বিশ্ববিদ্যালয়ের অ্যাপ্লায়েড ফিজিক্স, ইলেকট্রনিক্স এন্ড কমিউনিকেশন ইঞ্জিনিয়ারিং (বর্তমানে ইলেকট্রিক্যাল এন্ড ইলেকট্রনিক ইঞ্জিনিয়ারিং) বিভাগে প্রভাষক হিসেবে যোগদান করেন। পর্যায়ক্রমে তিনি বিভাগটির সহকারী অধ্যাপক, সহযোগী অধ্যাপক এবং সিলেকশন গ্রেড প্রাপ্ত অধ্যাপক হন। ২০১৬ সালে ঢাকা বিশ্ববিদ্যালয় থেকে অবসর গ্রহণের পর থেকে তিনি অতীশ দীপঙ্কর বিজ্ঞান ও প্রযুক্তি বিশ্ববিদ্যালয়ে অধ্যাপনায় নিয়োজিত ছিলেন।

কর্মজীবনে তিনি ঢাকা বিশ্ববিদ্যালয়ের শক্তি ইনস্টিটিউটের পরিচালক, ইঞ্জিনিয়ারিং এন্ড টেকনোলজি অনুষদের ডিন, বিভাগীয় প্রধান, একাধিক বিশ্ববিদ্যালয়ের অধ্যাপক নিয়োগ বোর্ডের সদস্য, সিন্ডিকেট ও একাডেমিক কাউন্সিলের সদস্যসহ বিভিন্ন গুরুত্বপূর্ণ পদে দায়িত্ব পালন করেন।

সেকুল ইসলাম ২০১৭ সালের ১ আগস্ট অতীশ দীপঙ্কর বিজ্ঞান ও প্রযুক্তি বিশ্ববিদ্যালয়ের উপাচার্য হিসেবে যোগদান করেন।

গবেষণাকর্ম ও প্রকাশনা
---------------------

জাতীয় ও আন্তর্জাতিক জার্নালে তার উল্লেখযোগ্য সংখ্যক গবেষণা প্রবন্ধ প্রকাশিত হয়েছে। এছাড়া তিনি তিনটি পাঠ্য বইয়ের রচয়িতা।

সদস্যপদ
-------

তিনি বাংলাদেশ ইলেকট্রনিক সোসাইটি, বাংলাদেশ ফিজিক্যাল সোসাইটি, বাংলাদেশ কম্পিউটার সোসাইটি এবং বাংলাদেশ এসোসিয়েশন ফর দি এডভান্সমেন্ট অব সায়েন্স-সহ বিভিন্ন পেশাজীবী সংগঠনের সদস্য ছিলেন।

মৃত্যু
------

সেকুল ইসলাম ২০২১ সালের ২১ জুলাই ঢাকায় মৃত্যুবরণ করেন।

তথ্যসূত্র
---------

1. ↑  "উপাচার্য হিসেবে যোগ দিয়েছেন অধ্যাপক ড. মো. সেকুল ইসলাম"। *দৈনিক কালের কণ্ঠ*। ৭ আগস্ট ২০১৭। সংগ্রহের তারিখ ২২ জুলাই ২০২১।
2. ↑  "মতলব দক্ষিণের কৃতি সন্তান অধ্যাপক ডঃ সেকুল ইসলাম আর নেই"। *সাপ্তাহিক ইউনানী কণ্ঠ*। ২২ জুলাই ২০২১। ২৪ জানুয়ারি ২০২২ তারিখে মূল থেকে আর্কাইভ করা। সংগ্রহের তারিখ ২২ জুলাই ২০২১।
3. 1 2 3 4 5  "PROF. DR. MD. SEKUL ISLAM Vice Chancellor"। *অতীশ দীপঙ্কর বিজ্ঞান ও প্রযুক্তি বিশ্ববিদ্যালয়* (ইংরেজি ভাষায়)। ২৮ জুলাই ২০২১। ২৪ জানুয়ারি ২০২২ তারিখে মূল থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  ইয়ামিন, আবু বকর (২৬ জানুয়ারি ২০১৪)। "শিক্ষার সর্বস্তরেই প্রযুক্তির ব্যবহার জরুরি : অধ্যাপক সেকুল ইসলাম"। *রাইজিংবিডি.কম*। সংগ্রহের তারিখ ২২ জুলাই ২০২১।
5. ↑  "ঢাবির সাবেক অধ্যাপক সেকুল ইসলাম আর নেই"। *দৈনিক শিক্ষা*। ২২ জুলাই ২০২১। সংগ্রহের তারিখ ২২ জুলাই ২০২১।
**শঙ্করপালি**, **সাকেরপাড়া,** **শক্করপাড়া**, **মুরালি**, **খুরমা**, **লাকদি মিঠাই** বা শুধু **মিঠাই** হল একটি ভারতীয় মিষ্টি খাবার । এই শব্দটি ব্যুৎপত্তিগতভাবে ফার্সি শেখারপারেহ থেকে উদ্ভূত। শঙ্করপালি পশ্চিম ভারতে, বিশেষ করে উত্তর ভারতের উত্তর প্রদেশে জনপ্রিয়।  খুরমা বা লাকথো নামে পরিচিত এর উত্তর ভারতীয় রূপটি বিহার, ঝাড়খণ্ড এবং পূর্ব উত্তর প্রদেশের মতো রাজ্যেও জনপ্রিয়।  এটি ফিজি,  গায়ানা,  এবং ত্রিনিদাদ ও টোবাগো,  পাশাপাশি উত্তর আমেরিকা, যুক্তরাজ্য, অস্ট্রেলিয়া এবং নিউজিল্যান্ডের তাদের নিজ নিজ প্রবাসীদের মধ্যেও একটি জনপ্রিয় মিষ্টি। এটি ঐতিহ্যগতভাবে দীপাবলিতে একটি মিস্টি খাবার হিসাবে উপভোগ করা হয়। এটি কার্বোহাইড্রেট সমৃদ্ধ ও শক্তির উত্স। এটি কীভাবে তৈরি করা হয় তার উপর নির্ভর করে এটি মিষ্টি, টক বা মশলাদার হতে পারে।

উপাদান
------

শঙ্করপালি বা সাকেরপাড়া চিনি, ঘি, ময়দা এবং সুজি দিয়ে তৈরি করা হয়।

প্রস্তুতি
---------

সমস্ত উপাদান দিয়ে একটি মাখা তৈরি করা হয় এবং সেটিকে রুটির আকারে বেলা হয়। তারপর হাতের সাহায্যে চারকোনা আকারের ছোট ছোট অংশে কাটা হয়, যা ঘি বা মাখনে গভীর ভাজা হয়। 

এই রান্না প্রস্তুত করতে প্রথমে দুধ গরম করে গরম দুধে চিনি দ্রবীভূত করতে হয়। তারপর ঘি ও লবণ দিয়ে ভালো করে মেশাতে হয়। এই মিশ্রণটি আগুন থেকে সরিয়ে মিশ্রণে ময়দা এবং অল্প ভাজা রাভা যোগ করতে হয়। ময়দা মেখে এবং ২-৩ ঘন্টা রেখে দিতে হয়। এরপর চাপাতির আকারে ময়দা বেলতে হয় এবং বেলা রুটি থেকে চারকোনা আকৃতির শঙ্করপালি কেটে নিতে হয়। এরপর যতক্ষণ না শঙ্করপালি বাদামী রঙ ধারন করে ততক্ষণ পর্যন্ত ঘি দিয়ে ভাজতে হয়।

1. 

এটি ভারতের মহারাষ্ট্রীয়, গুজরাটি এবং কান্নাডিগা সম্প্রদায়ের মধ্যে একটি জনপ্রিয় জলখাবার এবং এটি দীর্ঘ সময় ধরে সংরক্ষণ করা যায়। এটি মিস্টির দোকানে ব্যাপকভাবে পাওয়া যায়। লোকেরা সাধারণত শঙ্করপালি কেনে এবং শুধুমাত্র দীপাবলির সময় বাড়িতে এটি তৈরি করে। এটি মহিলাদের জন্য একটি জীবিকার উতস। তারা সারা বছর এই মিস্টি বানায় এবং উতসবের সময় বাজারে বিক্রি করে।

নাম
---

* গুজরাটি : *শক্করপাড়া* (શક્કરપારા)
* মারাঠি : *শঙ্করপালি* (शंकरपाली)
* কন্নড় : *শঙ্করাপালি/শঙ্করাপোলি* (ಶಂಕರಪಾಳಿ/ಶಂಕರಪೋಳಿ)
* বাংলা : সাকেরপাড়া
* হিন্দি-উর্দু : *শাকারপাড়ে/খুরমা* (শুক্র পারে/شکر پارے)/(खुरमा/खरमा)
* নেপালি : *খুরমা* (खुर्मा)
* ফিজি হিন্দি : *লাকদি মিঠাই* (लकड़ी मिठाई)
* গায়ানিজ হিন্দুস্তানি : *মিঠাই* (مٹھائی/مٹھائی)
* ত্রিনিদাদীয় হিন্দুস্তানি : *খুরমা* (খুরমা/খ্রমা)

তথ্যসূত্র
---------

1. ↑  Sacharoff, Shanta (১৯৯৬)। *Flavors of India: Vegetarian Indian Cuisine*। Book Publishing Company। পৃষ্ঠা 192। আইএসবিএন 9781570679650।
2. ↑  "Thekua to Parwal Ki Mithai: 11 Must-Try Sweet Delicacies from Bihar"।
3. ↑  "Lakdi Mithai - Fiji Indian Recipe"। ৫ ডিসেম্বর ২০১৬। ২৫ মার্চ ২০২৩ তারিখে মূল থেকে আর্কাইভ করা। সংগ্রহের তারিখ ২৫ মার্চ ২০২৩।
4. ↑  "Kurma (Crunchy Mithai)"। ১২ নভেম্বর ২০১২।
5. ↑  "A Crunchy, Flaky Kurma"। ২০ সেপ্টেম্বর ২০০৮।
6. ↑  "shankarpali recipe, shankar paali recipe, shankar pali, cooking shankar pali, making shankar pali, cook shankar pali, shankar pali preparation, preparing shankar pali, 0 calorie shankar pali, fat free shankar pali, sugar free shankar pali, zero calories shankar pali, nutrition"। *www.mysweetsguide.com*। ২২ অক্টোবর ২০১৮ তারিখে মূল থেকে আর্কাইভ করা। সংগ্রহের তারিখ ২৫ মার্চ ২০২৩।
অ্যাকনড্রাইটকে বাংলায় **পাথুরে উল্কা** বলে অভিহিত করা হয়। এটি এমন ধরনের উল্কাকে নির্দেশ করে যারা কোন গ্রহ বা গ্রহাণু থেকে জন্মলাভ করেছে। জাগতিক কৃষ্ণশিলা এবং প্লুটোনীয় শিলা দ্বারা এর মূলভাগ গঠিত হয়। কনড্রাইটের সাথে তুলনা করলে দেখা যায় এগুলো উল্কার মূলদেহের মধ্যে বা তার উপরেই ক্ষুদ্র বা মাঝেমধ্যে বৃহৎ পরিসরে বিশেষ ক্ষুদ্র ক্ষুদ্র আকারে ছিন্নায়িত এবং প্রক্রিয়াজাত। এর কারণ হিসেবে গলন এবং পুনঃকেলাসায়নকে দায়ী করা হয়। এর ফলশ্রুতিতে অ্যাকনড্রাইটের অনন্য এক ধরনের বিন্যাস এবং খনিজ বৈশিষ্ট্য রয়েছে যা আগ্নেয় পদ্ধতিকে সুস্পষ্টভাবেই নির্দেশ করে।

প্রাচুর্য
---------

শতকরা প্রায় আট ভাগ উল্কাকে অ্যাকনড্রাইট হিসেবে চিহ্নিত করা হয়েছে। এর মধ্যে প্রায় দুই তৃতীয়াংশই হল এইচইডি উল্কা যারা ৪ ভেস্তা নামক গ্রহাণুর শক্ত উপরিভাগ থেকে উৎপত্তি লাভ করে। অ্যাকনড্রাইটের মাধ্যমে ব্যখা করা যায় এমন অন্যান্য ধরনের কিছু ইল্কার মধ্যে রয়েছে মঙ্গল গ্রহ এবং চন্দ্রের উল্কাসমূহ যারা অচিহ্নিত কিছু উল্কা থেকে উৎপত্তি লাভ করেছে। কোন গ্রহাণু থেকে এরা উৎপত্তি লাভ করেছে তার ভিত্তিতে এদেরকে বিভিন্ন শ্রেণীতে ভাগ করা হয়। এই শ্রেণিবিভাগ উৎপাদক গ্রহাণুস্থিত লোহা এবং ম্যাঙ্গানিজ এর পরিমাণের অণুপাত এবং অক্সিজেনের ১৭ ও ১৮ ভরসংখ্যাবিশিষ্ট আইসোটোপসমূহের পরিমাণের অণুপাতের উপর নির্ভর করে।

শ্রেণিবিভাগ
-----------

অ্যাকনড্রাইটসমূহকে নিম্নোক্ত শ্রেণীসমূহে ভাগ করা হয়:

* আদিম অ্যাকনড্রাইট (পিএসি শ্রেণী)
	+ অ্যাকিপুলোকয়েটস
	+ লোড্রানাইটস
	+ ব্রাকিনাইটস
	+ উইনোনাইটস
	+ ইউরিলাইটস
* এইচইডি উল্কা (ভেস্তা)
	+ হাওয়ারডাইটস
	+ ইউক্রাইটস
	+ ডায়োজেনাইটস
* চন্দ্রীয় উল্কা
* মঙ্গলীয় উল্কা (এসএনসি)
* বিবর্তিত অ্যাকনড্রাইট
	+ অ্যাংগ্রাইটস
	+ আওব্রাইটস

তথ্যসূত্র
---------

1. ↑  Etymology: from the prefix a- (privative a) and the word chondrite.
2. ↑  Recommended classifications: Eucrite-pmict
3. ↑  Achondrite, Encyclopædia Britannica

বহিঃসংযোগ
---------

* উল্কা
* অ্যাকনড্রাইটের ছবি
*আর্থোপক্স ভাইরাস* কণা
একটি **ডিএনএ ভাইরাস**  এমন একটি ভাইরাস যা ডিএনএ হিসাবে তার জিনগত উপাদান এবং একটি ডিএনএ-নির্ভর ডিএনএ পলিমারেজ ব্যবহার করে প্রতিলিপি করে। নিউক্লিক অ্যাসিডটি সাধারণত ডিএনএ-ডিএনএ (ডিএসডিএনএ) দ্বারা বিভক্ত, তবে এটি একক-অচল ডিএনএ (এসএসডিএনএ) হতে পারে। ডিএনএ ভাইরাস ভাইরাসগুলির জন্য বাল্টিমোর শ্রেণিবিভাজন ব্যবস্থার গ্রুপ-I বা গ্রুপ-II এর সাথে সম্পর্কিত। সংক্রমিত কোষগুলির মধ্যে দ্বিগুণ ফাঁকা স্থানে একক-দুর্ভিক্ষের ডিএনএ সাধারণত প্রসারিত হয়। যদিও হেপাটাইটিস বি হিসাবে গ্রুপ-VII ভাইরাসটি একটি ডিএনএ জিনোম ধারণ করে, তবে বাল্টিমোর শ্রেণিবিন্যাস অনুযায়ী ডিএনএ ভাইরাসটি বিবেচিত হয় না, বরং লিপিবদ্ধকারী ভাইরাসগুলিকে বিপরীত করে দেয় কারণ তারা একটি RNA অন্তর্বর্তী মাধ্যমে প্রতিলিপি করে। যেমন ডিএনএ ভাইরাস দ্বারা স্মলপক্স, হারপস এবং মুরগি পোকামাকড়ের মতো উল্লেখযোগ্য রোগের সৃষ্টি হয়।

গ্রুপ- I:ডিএস ডিএনএ ভাইরাস
--------------------------

### পোষক

### ট্যাক্সনমি

পলোলিপো ভাইরাস
--------------

পলোলিপো ভাইরাস নামে পরিচিত একটি গ্রুপ, যদিও অনুরূপ জিনোম সংস্থাটি একক বা দ্বিগুণ ফাঁকা ডিএনএ জিনোমের মধ্যে পার্থক্য করে।  দ্বিগুণ ফাঁকা ফরমগুলির মধ্যে রয়েছে একক ফাঁকা ডিএনএ।  এই ভাইরাসগুলি পলিওলিপোভিরিডিয়ে পরিবারে রাখা হয়েছে।  এই পরিবারটি তিনটি প্রজন্মের মধ্যে ভাগ করা হয়েছে: আলফাপ্লোলিওপো ভাইরাস, বেটাপলোলিপো ভাইরাস এবং গ্যামাপ্লোলিওপো ভাইরাস।

এই ভাইরাস ননলাইটিক এবং জিনোম এনক্লোজিং একটি লিপিড ভাস্কর্য দ্বারা চিহ্নিত ভাইরাস গঠন। তাদের নিউক্লিওপরেটিন নেই।ভাইরাল ঝিল্লি মধ্যে লিপিড অনির্দিষ্টভাবে হোস্ট কোষ ঝিল্লি থেকে অর্জিত হয়। ভাইরাস দুই থেকে তিন প্রধান কাঠামোগত প্রোটিন, যা হয় বহিরাগত ঝিল্লি পৃষ্ঠের উপর এলোমেলোভাবে বিতরণ ঝিল্লি বা ফর্ম স্পাইক মধ্যে এমবেড করা হয় থাকে।

এই গ্রুপ নিম্নলিখিত ভাইরাস রয়েছে:

* হালোরকোলা হিসপ্যানিকা প্লোমোমারফিক ভাইরাস ১
* হোলোজিওমার্টিকাম প্লোমোমারফিক ভাইরাস ১
* হালোব্রাম প্লোমোমারফিক ভাইরাস ১
* হালোব্রাম প্লোমোমারফিক ভাইরাস ২
* হালোব্রাম প্লোমোমারফিক ভাইরাস
* হালোব্রাম প্লোমোমারফিক ভাইরাস ৬
* এসএনজে ২

গ্রুপ-II:ডিএস ডিএনএ ভাইরাস
--------------------------

তথ্যসূত্র
---------

1. ↑  "হারপিস ডিএনএ ভাইরাস"।
2. ↑
3. ↑  Sencilo A, Paulin L, Kellner S, Helm M, Roine E (২০১২)। "Related haloarchaeal pleomorphic viruses contain different genome types"। *Nucleic Acids Res*। **40** (12): 5523–34। ডিওআই:10.1093/nar/gks215। পিএমআইডি 22396526। পিএমসি 3384331 অবাধে প্রবেশযোগ্য।
4. ↑  Pietilä MK, Roine E, Sencilo A, Bamford DH, Oksanen HM (২০১৬)। "Pleolipoviridae, a newly proposed family comprising archaeal pleomorphic viruses with single-stranded or double-stranded DNA genomes"। *Arch Virol*। **161** (1): 249–256। ডিওআই:10.1007/s00705-015-2613-x। পিএমআইডি 26459284।
5. ↑  Pietilä MK, Atanasova NS, Manole V, Liljeroos L, Butcher SJ, Oksanen HM, Bamford DH (২০১২)। "Virion architecture unifies globally distributed pleolipoviruses infecting halophilic archaea"। *J Virol*। **86** (9): 5067–79। ডিওআই:10.1128/JVI.06915-11। পিএমআইডি 22357279। পিএমসি 3347350 অবাধে প্রবেশযোগ্য।
**কৈলাস পর্বত** (সংস্কৃত: कैलास्, তিব্বতি: གངས་རིན་པོ་ཆེ, ওয়াইলি: *gangs rin po che*, 冈仁波齐峰) গ্যাঙ্গডিস পর্বতের চূড়া যা তিব্বতের হিমালয় পর্বতমালার একটি অংশ। এটি এশিয়ার বৃহৎ সিন্ধু নদী, শতদ্রু নদী, ব্রহ্মপুত্র নদ প্রভৃতি নদীগুলোর উৎস স্থান। একে হিন্দু, বৌদ্ধ, জৈন এবং বন ধর্ম - এই চারটি ধর্মের তীর্থস্থান হিসেবে বিবেচনা করা হয়। কৈলাস পর্বতের কাছেই তিব্বতের মানস সরোবর এবং রাক্ষসতাল অবস্থিত।

নামকরণ
------

সংস্কৃতে কেলাস (Crystal) কথা থেকে কৈলাস কথাটির উৎপত্তি। কারণ বরফে ঢাকা কৈলাসকে দেখে মনে হয় স্ফটিক। তিব্বতি ভাষায় এর নাম গাঙ্গো রিনপোচে। তিব্বতে বৌদ্ধ গুরু পদ্মসম্ভবাকে বলা হয় রিনপোচে। তাঁর থেকেই নামকরণ হয়েছে কৈলাস পর্বতের। অর্থ হল বরফের তৈরি দামী রত্ন।

হিন্দু ধর্মের কৈলাস পর্বত
-------------------------

হিন্দু ধর্মীয় পুরাণে কৈলাস পর্বতকে শিবের 'লীলাধাম' বলা হয়েছে। হিন্দুদের ধারণা শিব ও তার সহধর্মিনী দুর্গা এবং কার্তিক-গণেশ ও শিবের অনুসারী ভক্তরা কৈলাসে বাস করেন। ২২ হাজার ফুট উচ্চতার কালো পাথরের এই পাহাড়কে প্রাচীন কাল থেকেই পৃথিবীর স্তম্ভ বলে মনে করা হয়। যা ধরে রেখেছে পৃথিবীর ভর।

তিব্বতি গল্প
------------

তিব্বতে প্রচলিত প্রাচীন কিংবদন্তি হল‚ গুরু মিলারেপাই শুধু পা রাখতে পেরেছিলেন কৈলাস-শীর্ষে। ফিরে এসে তিনি নিষেধ করেছিলেন এই পর্বত জয় করতে। কারণ একমাত্র সে-ই মানুষই পারবে এর শীর্ষে যেতে‚ যার গায়ে কোনও চামড়া নেই।

ভূ-জৈবিক প্রভাব
---------------

কৈলাস পর্বতের আবহাওয়ায় এমন কিছু আছে যাতে নাকি মানুষের চেহারায় বার্ধক্যের ছাপ দ্রুত ফুটে ওঠে। সাধারণভাবে মানুষের নখ-চুল যে হারে বাড়ে‚ কৈলাস পর্বতে অন্তত ১২ ঘণ্টা কাটালে নাকি এই বৃদ্ধির হার দ্বিগুণ হয়ে যায়।
১১ শতকে মহাযোগী মিলেরোপা কৈলাসে উঠতে চেয়েছিল,তিনি ফিরে এসে অন্যদের ওখানে যেতে নিষেধ করেন।

তথ্যসূত্র
---------

1. ↑  "The Snow Mountains of China: Kangrin Boqe Topographic Map" (ইংরেজি ভাষায়)। ১৯৯৭। সংগ্রহের তারিখ ১৩ নভেম্বর ২০২৩। A 6638 metre mountain উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Polar Geospatial Center high resolution elevation data
3. ↑  Open Topo Map
4. ↑  Monier-Williams Sanskrit Dictionary, page 311 column 3  ওয়েব্যাক মেশিনে আর্কাইভকৃত ৩ ডিসেম্বর ২০১৮ তারিখে
5. ↑  Entry for कैलासः[*স্থায়ীভাবে অকার্যকর সংযোগ*] in Apte Sanskrit-English Dictionary

বহিঃসংযোগ
---------


উইকিমিডিয়া কমন্সে **কৈলাস পর্বত** সংক্রান্ত মিডিয়া রয়েছে।
**মাওলানা** (আরবি: مولانا ) একটি সম্মানসূচক উপাধি যা মুসলিম ধর্মীয় নেতার নামের শুরুতে যুক্ত করা হয়। যেমন হাসান বসরির নামের শুরুতে **মাওলানা** যুক্ত করা হতো।
মূলত মধ্য এশিয়া ও ভারত উপমহাদেশে মাদ্রাসা বা দারুল উলুম বা কোনো ইসলামি পন্ডিতের অধীনে পড়াশোনা করা স্নাতকোত্তর পাশ ব্যক্তিকে সম্বোধনের ক্ষেত্রে ব্যবহৃত হয়ে থাকে।

মাওলানা শব্দের বিশ্লেষণ
-----------------------

শব্দটি মূলত দুটি শব্দ (তথা**مولا+نا**) যোগে গঠিত।*‘মাওলা’* শব্দের প্রায় ৩০টিঅর্থ রয়েছে।
যেমন:

* প্রভূ
* বন্ধু
* সাহায্যকারী
* মনিব
* দাস
* চাচাতো ভাই
* প্রতিনিধি
* অভিভাবক
* নিকটবর্তী
* আত্মীয়
* নেতা
* গুরু
* প্রতিপালক
* সর্দার
* প্রেমিক
* প্রতিবেশী
* আনুগত্য
* প্রার্থনা
* নীরবতা
* ইবাদত
* দণ্ডায়মান
* জাহান্নাম ইত্যাদি।

পবিত্র কুরআন শরিফে প্রায় ৪টি অর্থে **মাওলা** শব্দটি ব্যবহৃত হয়েছে। যেমন:

১.সূরা বাকারার ২৮৬ নাম্বার আয়াতে বলা হয়েছে: ﺍﻧﺖ ﻣﻮﻻﻧﺎ ﻓﺎﻧﺼﺮﻧﺎ **ﻋﻠﻰ** ﺍﻟﻘﻮﻡ ﺍﻟﻜﺎﻓﺮﻳﻦ’ এখানে শব্দটি  **অভিভাবক** অর্থে ব্যবহৃত হয়েছে।

২.সূরা হাদীদের ১৫ নাম্বার আয়াতে বলা হয়েছে: ﻓَﺎﻟْﻴَﻮْﻡَ ﻟَﺎ ﻳُﺆْﺧَﺬ**ُ ﻣِﻨﻜُﻢْ ﻓِﺪْﻳَﺔٌ ﻭَﻟَﺎ ﻣِﻦَ ﺍﻟَّﺬِﻳﻦَ ﻛَﻔَﺮُﻭﺍ ﻣَﺄْﻭَﺍﻛُﻢُ** ﺍﻟﻨَّﺎﺭُ ﻫِﻲَ ﻣَﻮْﻟَﺎﻛُﻢْ ﻭَﺑِﺌْﺲَ ﺍﻟْﻤَﺼِﻴﺮُ এখানে শব্দটি **আবাস্থল** অর্থে ব্যবহৃত হয়েছে।

৩.সূরা মুহাম্মাদের ১১নাম্বার আয়াতে বলা হয়েছে: ذلك بأن الله مولى الذين **..**آمنوا. এখানে শব্দটি **বন্ধু** অর্থে ব্যবহৃত হয়েছে।

৪.সূরা তাহরীমের ৪নাম্বার আয়াতে বলা হয়েছে: والله مولاكم**...** এখানে **সহযোগী** অর্থে ব্যবহৃত হয়েছে।

আর তাছাড়া উর্দু ভাষায় মাওলানা শব্দটি ***উস্তাদ ও আলেমে দ্বীন*** অর্থেও ব্যবহৃত হয়। 
আমরা যেহেতু এই শব্দের ব্যবহার উর্দুভাষীদের থেকে পেয়েছি, তাই সাধারণত মাওলানা দ্বারা এই দুই অর্থই উদ্দেশ্য করা হয়ে থাকে।

ইতিহাস
------

নবী মুহাম্মদের ﷺ-এর যুগ থেকেই 'মাওলা' শব্দের ব্যবহার ও'মাওলানা' বলে ডাকার প্রমাণ পাওয়া যায়। 
মুহাম্মদ ﷺ আলী (রাঃ) এর ব্যপারে বলেছেন- 'আমি যার মাওলা, ইনিও (আলী রাঃ) তার মাওলা।'

রাসূল ﷺ যায়েদ (রাঃ) কে মাওলানা বলেছেন। 

সাহাবায়েকেরামের (রাঃ) একদল রাসূল ﷺ -কে মাওলানা বলেছেন।

আনসারী সাহাবীদের (রাঃ) একদল যাদের মধ্যে আবু আইয়্যূব আনসারী (রাঃ) ছিলেন আলী (রাঃ)-কে সালাম দিতে গিয়ে 'মাওলানা' বলে ডেকেছেন।

তথ্যসূত্র
---------

1. ↑  (তাহযিবুত তাহযিব ২/২৬৩), আল বিদায়া ওয়ান নিহায়া ৯/২৬৬)
2. ↑  বাদায়িউল ফাওয়ায়িদ : ৪/৯৭৮, ফাতাওয়ায়ে আশরাফিয়া, পৃষ্ঠা ৭০, উমদাতুর রিআয়াহ : ২/৩২৮, লিছানুল আরব : ৮/৪৫২, আল-মিসবাহুল মুনির, পৃষ্ঠা ৫৯১)
3. ↑  আল-হাদিয়্যাতুল মারযিয়্যা, পৃষ্ঠা ১১৭, ফিরুজুল লুগাত, পৃষ্ঠা ৬৬৪
4. ↑   من كنتُ مولاه فهذا مولاه
ইমাম হাইছামী ও শাওকানী ও আলবানী বলেন,হাদীসের রাবীগণ ছেকাহ বা বিশ্বস্ত।
মাজমাউয যাওয়ায়েদ-৯/১০৬,মুসনাদে আহমদ-২৩৬০৯,তাবারানী -৪০৫৩,দুররুস সাহাবা লিশ শাওকানী-১৪২,সিলসিলাতুল আহাদীসিস সহীহা-৪/৩৪০
5. ↑  হাদিসের ভাষ্য-فاخونا و مولانا
সহীহুল জামে-১৩৪৭,আলী (রাঃ) থেকে বর্ণিত। নাসিরুদ্দীন আলবানী এটাকে সহীহ বলেছেন।
6. ↑  জামিউল মাসানীদ ওয়াস সুনান,লি ইবনে কাসীর-১৬৯৫
7. ↑   হাদিসের ভাষ্য- السلام عليك يا مولانا ইমাম হাইছামী ও শাওকানী ও আলবানী বলেন,হাদীসের রাবীগণ ছেকাহ বা বিশ্বস্ত।
মাজমাউয যাওয়ায়েদ-৯/১০৬,মুসনাদে আহমদ-২৩৬০৯,তাবারানী -৪০৫৩,সিলসিলাতুল আহাদীসিস সহীহা-৪/৩৪০,দুররুস সাহাবা লিশ শাওকানী-১৪২

আরও দেখুন
---------

* ইসলামি পরিভাষা
* মৌলভি
* মোল্লা
* শাইখ
* হাফেজ

* ইসলাম প্রবেশদ্বার
জর্দানের একটি মাপচিত্র
জর্দান ভৌগলিকভাবে দক্ষিণ-পশ্চিম এশিয়াতে অবস্থিত। দেশটি সিরিয়ার দক্ষিণে, ইরাকের পশ্চিমে, সৌদি আরবের উত্তর পশ্চিসে এবং ইসরায়েল ও পশ্চিম ব্যাংকের পূর্বে অবস্থিত। রাজনৈতিকভাবে দেশটি মধ্য বা নিকট প্রাচ্যেরে পশ্চিমে অবস্থিত বলেও বিবেচনা করা হয়ে থাকে। জর্দানের বর্তমান আয়তন ৯১,৮৮০ বর্গ কিলোমিটার। 
১৯৬০ এবং ১৯৬৭ সালের ছয়দিন ব্যাপী যুদ্ধের, যদিও ব্যাপকভাবে স্বীকৃত না, সময় জর্দান পশ্চিম তীরের অন্তর্ভুক্ত অতিরিক্ত ৫৮৮০ বর্গ কি.মি. (২২৭৯ বর্গ মাইল) দাবি করে এবং তা শাসন করতে থাকে।

জর্দান একটি স্থলবেষ্টিত দেশ, তবে দক্ষিণ প্রান্ত ছাড়া যেখানে আকাবা উপসাগরের সাথে প্রায় ২৬ কি.মি. (১৬ মাইল) উপকূলীয় অঞ্চল রয়েছে যা লোহিত সাগরের সাথে যুক্ত হওয়ার একমাত্র পথ।

**ভৌগোলিক স্থানাঙ্ক ব্যবস্থা:**
৩১°০০′ উত্তর ৩৬°০০′ পূর্ব﻿ / ﻿৩১.০০০° উত্তর ৩৬.০০০° পূর্ব﻿ / 31.000; 36.000

সীমানা
------

ইসরায়েল ও সিরিয়ার সীমান্তের ছোট অংশগুলো ব্যতীত, জর্ডানের আন্তর্জাতিক সীমানা ভূমির সুনির্দিষ্ট প্রাকৃতিক বৈশিষ্ট্যগুলি অনুসরণ করে না। দেশটির সীমানা বিভিন্ন আন্তর্জাতিক চুক্তির মাধ্যমে এবং ইসরায়েলের সীমান্ত বাদ দিয়ে প্রতিষ্ঠিত হয়েছিল।
জর্দান-ইসরাইল সীমান্ত যতটুকু তাৎপর্য বহন করে, জর্দানের সাথে অন্যান্য দেশ যেমন সিরিয়া, ইরাক এবং সৌদি আরবের সীমান্ত ততটুকু তাৎপর্য বহন করে না, এই সীমান্তগুলোতে সব সময় তাদের যাযাবর উপজাতিগুলোর আন্দোলনে বাধাগ্রস্থ করে না।
১৯৬৫ সালে, সীমানা সীমিত ও সীমাবদ্ধকরণের লক্ষে জর্দান ও সৌদি আরবের মধ্যে একটি চুক্তি স্বাক্ষরিত হয়।সীমানার পুর্নবিন্যাসের ফলে সীমান্তবর্তী কিছু অঞ্চলের বিনিময় ঘটে, এবং আকাবা উপসাগরের দিকে জর্দান উপকূলীয় অঞ্চলের দৈর্ঘ্য প্রায় ১৮ কি.মি. (১১ মাইল) এর মত বিস্তৃতি ঘটে। নতুন সীমান্ত জর্দানের জন্য একটি সুযোগের দ্বার উন্মোচন করে, সীমানার নতুন বিন্যাস ফলে ঐ এলাকার বন্দরের সুবিধা বিস্তৃতি ঘটেছে এবং ঐ এলাকায় আবিষ্কৃত তেলের খনি থেকে যে পেট্রোলিয়াম রাজস্ব আয় হবে তা দুই দেশ সমানভাবে ভাগ করতে সম্মত হয়। এছাড়াও চুক্তিটিতে সীমান্তের মধ্যে বসবাসরত যাযাবর জাতির গোচারণ এবং পানির অধিকার সংরক্ষণ করা হয়েছে।

এলাকা এবং সীমানা
----------------

### এলাকা

মোট আয়তন: ৮৯,৩৪২ বর্গ কি.মি.
স্থল: ৮৮,৮০২ বর্গ কি.মি.
সমুদ্র: ৫৪০ বর্গ কি.মি.

### ভূমি সীমানা

মোট: ১,৭৪৪ কি.মি.

সীমান্তবর্তী দেশ:

* ইরাক ১৭৯ কি.মি.
* ইসরায়েল ৩০৭ কি.মি.
* সৌদি আরব ৭৩১ কি.মি.
* সিরিয়া ৩৭৯ কি.মি.
* পশ্চিম তীর ১৪৮ কি.মি.

উপকূলে: ২৬ কি.মি.

উল্লেখ্য: মৃত সাগরের সাথে জর্ডানের প্রায় ৫০ কিলোমিটারের (৩১ মাইল) মত সীমান্ত এলাকা রয়েছে।

### সামুদ্রিক দাবি

আঞ্চলিক সমুদ্র: ৩ নটিক্যাল মাইল (৫.৫৫৬কি.মি. ; ৩.৪৫২ মাইল)

### উচ্চতা

সর্বনিম্ন পয়েন্ট: মৃত সাগর – ৪০৮ মি. 

সর্বোচ্চ পয়েন্ট: জবল উম্মে আদ দামী ১,৮৫৪ মি

তথ্যসূত্র
---------
**কাশিমা অ্যান্টলার্স** (ইংরেজি: Kashima Antlers, জাপানি: 鹿島アントラーズ) হচ্ছে কাশিমা ভিত্তিক একটি জাপানি পেশাদার ফুটবল ক্লাব। এই ক্লাবটি বর্তমানে জাপানের শীর্ষ স্তরের ফুটবল লিগ জে১ লিগে প্রতিযোগিতা করে। এই ক্লাবটি ১৯৪৭ সালে *সুমিতোমো মেটাল ফুটবল ক্লাব* নামে প্রতিষ্ঠিত হয়েছে। ৪০,৭২৮ ধারণক্ষমতাবিশিষ্ট কাশিমা সকার স্টেডিয়ামে এই দলটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন জাপানি সাবেক ফুটবল খেলোয়াড় নাওকি সোমা এবং সভাপতির দায়িত্ব পালন করছেন ফুমিয়াকি কোইজুমি। জাপানি মধ্যমাঠের খেলোয়াড় কেন্তো মিসাও এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, কাশিমা অ্যান্টলার্স এপর্যন্ত ২৮টি শিরোপা জয়লাভ করেছে; যার মধ্যে ৮টি জে১ লিগ, ৫টি এম্পেরর'স কাপ এবং ৬টি জাপানি সুপার কাপ শিরোপা রয়েছে। অন্যদিকে এশীয় এবং আন্তর্জাতিক প্রতিযোগিতায়, এপর্যন্ত ৪টি শিরোপা জয়লাভ করেছে; যার মধ্যে ২০১৮ এএফসি চ্যাম্পিয়নস লিগ শিরোপা রয়েছে। হিতোশি সোগাহাতা, মিতসুও ওগাসাওয়ারা, তাকেশি আওকি, ইয়োশিয়ুকি হাসেগাওয়া এবং আতসুহি ইয়ানাগিসাওয়ার মতো খেলোয়াড়গণ কাশিমা অ্যান্টলার্সের জার্সি গায়ে মাঠ কাঁপিয়েছেন।

তথ্যসূত্র
---------

1. ↑  "Kashima Soccer Stadium"। so-net.ne.jp। ১ নভেম্বর ২০০৮ তারিখে মূল থেকে আর্কাইভ করা। সংগ্রহের তারিখ ১০ এপ্রিল ২০১৭।
2. ↑  "কাশিমা অ্যান্টলার্স"। *ট্রান্সফারমার্কেট*। সংগ্রহের তারিখ ১১ মে ২০২১।

বহিঃসংযোগ
---------

* দাপ্তরিক ওয়েবসাইট (ইংরেজি)
**রেনং** (থাই: ระนอง (উচ্চারণ)) দক্ষিণ থাইল্যান্ডের একটি শহর (*থেসাবান মুয়াং*), রেনং প্রদেশ এবং মুয়াং রেনং জেলার প্রাক্তন রাজধানী। শহরটি পুরো তাম্বন খাও নিভেট এলাকা জুড়ে অবস্থিত। ২০০৫ সালের হিসাবে, এর জনসংখ্যা ছিল ১৬,১৬৩ জন। সড়কপথে ব্যাংককের ৫৮৬ কিলোমিটার (৩৬৪ মাইল) দক্ষিণ-পশ্চিমে রেনং শহর অবস্থিত।

ভূগোল
-----

রেনং শহর মায়ানমারের কাওথাউং (পূর্বে ভিক্টোরিয়া পয়েন্ট)-এর বিপরীতে, পাক চান (বা ক্রাবুরি) নদীর মোহনায় অবস্থিত। রেনং শহরের পূর্বে রয়েছে টেনাসেরিম পাহাড় এবং উত্তরে মোহনার প্রান্ত বরাবর আরেকটি ছোট শৈল প্রবাহিত হয়েছে।

জলবায়ু
-------

রেনং একটি গ্রীষ্মমণ্ডলীয় মৌসুমী জলবায়ুর শহর (কোপেন জলবায়ু শ্রেণিবিভাগ *Am* )। সারা বছর তাপমাত্রার তেমন পরিবর্তন না হলেও, প্রাক-বর্ষা মৌসুমে (ফেব্রুয়ারি থেকে এপ্রিল) দিনে কিছুটা গরম অনুভূত হয়। তবে, টেনাসেরিম পাহাড়ের পশ্চিমে রেনং শহর অবস্থিত বলে, বর্ষা মৌসুমে বৃষ্টিপাতের হার ব্যাপকভাবে বৃদ্ধি পায়, ফলশ্রুতিতে মে থেকে অক্টোবর পর্যন্ত মুষলধারে বৃষ্টি হয় এবং এপ্রিল ও নভেম্বরের পরিবর্তনের মাসে উল্লেখযোগ্য পরিমাণে বৃষ্টিপাত হয়।

পরিবহন
------

ফেত কাসেম রোড (থাইল্যান্ড রুট ৪) রেনং শহরের মধ্য দিয়ে চলে গেছে। শহর থেকে বিমানবন্দর প্রায় ২৪ কিলোমিটার (১৫ মাইল) দক্ষিণে অবস্থিত।

থাইল্যান্ড বন্দর কর্তৃপক্ষ রেনং বন্দর পরিচালনা করে, যা ভারত মহাসাগরে থাইল্যান্ডের প্রধান বন্দর। ২০০৮ সালের রেনং-এর মানব-পাচারের ঘটনায় ৫৪ নিহত হয়েছিলেন বলে জানা যায়।

তথ্যসূত্র
---------

বহিঃসংযোগ
---------
একটি পত্রিকাতে শ্রেণীবদ্ধ বিজ্ঞাপন
**শ্রেণীবদ্ধ বিজ্ঞাপন** বলতে বিজ্ঞাপনের একটি রূপকে বোঝায় যেগুলি সাধারণত দৈনিক সংবাদপত্র ও সাময়িকীর কাগজে মুদ্রিত বা আন্তর্জালে প্রকাশিত সংস্করণগুলিতে প্রায়শই দেখতে পাওয়া যায়। এগুলি সাধারণত ক্ষুদ্র আকারের, কম ব্যয়বহুল (সড়কে বিজ্ঞাপন ফলক, পত্রিকায় বিজ্ঞাপন ক্রোড়পত্র বা প্রদর্শনীমূলক বিজ্ঞাপন, কিংবা টেলিভিশন ও বেতারে বিজ্ঞাপনের তুলনায়) ও সরল প্রকৃতির হয়ে থাকে। ক্ষুদ্র ব্যবসা প্রতিষ্ঠান বা একক ব্যক্তিরা পণ্য বা সেবা বিক্রয় করতে এইসব বিজ্ঞাপন বা বিজ্ঞপ্তি দিয়ে থাকেন এবং একই জাতীয় বিজ্ঞাপনগুলিকে শ্রেণীবদ্ধ করে পরিবেশন করা হয়, তাই এইসব বিজ্ঞাপনকে শ্রেণীবদ্ধ বিজ্ঞাপন বলা হয়। শ্রেণীবদ্ধ বিজ্ঞাপনগুলির কয়েকটি অতিপরিচিত শ্রেণীর মধ্যে আছে "ক্রয় / বিক্রয় করতে চাই", "চাকুরি দিতে / পেতে চাই", "ভাড়া দিতে / নিতে চাই", "সেবা দিতে / নিতে চাই", "ছাত্র পড়াতে / শিক্ষক চাই", "পাত্র/পাত্রী চাই", ইত্যাদি। এগুলিতে পত্রিকার একটি নির্দিষ্ট পাতায় একত্রে কিংবা যেকোনও পাতার প্রান্তে বা কোণে ছাপানো হতে পারে। এছাড়া মৃত্যুসংবাদ, বিবাহসংবাদ, সাফল্যসংবাদ, ইত্যাদিও এই বিভাগে স্থান পেতে পারে।

শ্রেণীবদ্ধ বিজ্ঞাপনের বিপরীত ধারণাটি হল প্রদর্শনীমূলক বিজ্ঞাপন, যেগুলি পত্রিকার পাতার পুরোটা বা বিশাল অংশ জুড়ে প্রদর্শিত হয় এবং যেগুলির খরচও বেশি। তবে পত্রপত্রিকায় প্রদর্শনীমূলক বিজ্ঞাপনের প্রসারই বেশি।

অন্য ভাষায়
-----------

ইংরেজি ভাষাতে শ্রেণীবদ্ধ বিজ্ঞাপনকে "ক্লাসিফায়েড অ্যাডভার্টাইজিং" বলে। এছাড়া ইংরেজি ভাষাতে এগুলিকে কদাচিৎ "ওয়ান্ট অ্যাডস" (অর্থাৎ "চাই-জাতীয় বিজ্ঞাপন") এবং "স্মল অ্যাডস" (অর্থাৎ "খুদে বিজ্ঞাপন") নামে (বিশেষত যুক্তরাজ্যে) ডাকা হতে পারে।

তথ্যসূত্র
---------

1. ↑  Cohen, William A. (১৯৯৬)। *Building a Mail Order Business: A Complete Manual for Success*বিনামূল্যে নিবন্ধন প্রয়োজন (4th সংস্করণ)। New York: John Wiley & Sons। আইএসবিএন 9780471109464। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Wells, William; Moriarty, Sandra; Burnett, John (২০০৬)। *Advertising: Principles and Practice* (7th সংস্করণ)। New Jersey: Prentice Hall। পৃষ্ঠা 217। আইএসবিএন 9780131465602। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Danna, Sanny (২০০২)। "Classified Advertising"। *The Advertising Age Encyclopedia of Advertising*। New York: Routledge। পৃষ্ঠা 349–373। আইএসবিএন 9781135949068। ডিওআই:10.4324/9781315062754-31। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "Definition of small ad"। *Merriam-Webster*। সংগ্রহের তারিখ ৬ এপ্রিল ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)